टोलीले गरेको अनुगमनका क्रममा कलंकीमा ८ वटा खसीबोका अस्वस्थ भेटिएका छन् । कलंकी क्षेत्रको अनुगमनमा खटिएका वरिष्ठ भेटनरी अधिकृत डा सुमनकुमार मण्डलका अनुसार ती खसीबोकामा निमोनिया लगायतका स्वास्थ्य समस्या देखिएका छन् । टोलीले कलंकीमा आइतवार र सोमवार गरेर २१ सय ६९ खसीबोकाको स्वास्थ्य परीक्षण गरको थियो । ‘रोगी खसीबोकाको उपचार गराइरहेका छौं,’ मण्डलले भने, ‘स्वास्थ्य स्थिति दुरुस्त भएमात्र बिक्री गर्न व्यवसायीलाई निर्देशन दिएका छौं ।’
